  Виталий Пронин 21-тӥ тулыспалэ Ижысь «Аксион» лулчеберетъя дворецын Брангуртысь песянайёс нырысетӥ бадӟым концерт ортчытозы. Концертэ 224 адями пыриськоз. Соос пӧлын - «Евровидение» конкурс азьын флеш-моб ортчытӥсь егитъёс, «Павлин» но «Домисолька» коллективъёс. Песянайёс выль кырӟанъёс быдэстозы, кылсярысь, «Италмас» кырӟан.Нимысьтыз концерт понна песянайёслы выль дэремъёс вуро. Та уж бордын тырше тодмо реставратор Татьяна Москвина.  10 нунал куспын вузамын ини 70 процент билет. Поттэм коньдон Брангуртысь черк пуктонэ мыноз .  Теги: Брангурт Брангуртысьпесянайёс ТатьянаМосквина  